N'eo ket skrivañ hepken en deus graet, hogen ivez merañ (klask arc'hant !), kenskrivañ gant ar goumananterien, broudañ lod da skrivañ, moulañ betek diwezhat diouzh an noz, dastum ar follennoù, o c'hrafennañ pe o fegañ d'o c'heinañ, kas ivez… Ur mell labour pemdeziek. Sikouret e voe en e zrevell pleustrek pemdeziek gant e wreg, evel-just (ha pergen evit golo levrioù 'zo, ha tresadennoù levrioù evit ar vugale), hogen ivez gant e vignon Yann-Vari Bouessel du Bourg hag gant e vugale tro-dro d'an daol da zastum ar follennoù !